उन्होंने कहा कि नए भारत का मार्ग नए पूर्वोत्तर से होकर गुजरता है। सीमा क्षेत्रों में कनेक्टिविटी में सुधार के प्रति सरकार के संकल्प की चर्चा करते हुए रक्षा मंत्री ने कहा है कि इस दिशा में लिए गए निर्णयों में सेला दर्रा से तवांग तक सुरंग निर्माण पासीघाट हवाई अड्डे को चालू करना ईटानगर के निकट होलोंगी हवाई अड्डा स्थापना की मंजूरी और क्षेत्र में तीन रणनीतिक रेल लाइनों की स्थापना के लिए कार्य शामिल हैं। उन्होंने कहा कि इन परियोजनाओं से स्थानीय लोगों को सभी मौसम में कनेक्टिविटी मिलेगी सशस्त्र बलों की आवाजाही में मदद मिलेगी और पर्यटन को बढ़ावा मिलेगा।